Llec (Estoer) - Viquipèdia, l'enciclopèdia lliure
Llec (Estoer)
Antic poble del terme conflentí d'Estoer, a la Catalunya del Nord
Llec era un poble, actualment desaparegut, del terme comunal d'Estoer, a la comarca del Conflent, de la Catalunya del Nord.
42° 34′ 38″ N, 2° 28′ 21″ E﻿ / ﻿42.577128°N,2.472581°E﻿ / 42.577128; 2.472581
713,8 m
Estava situat[1] a la zona central del seu terme comunal, al lloc on encara avui dia romanen, molt destruïdes i emboscades, les ruïnes del Mas de Llec, prop del qual hi havia hagut l'església de Sant Salvador de Llec.
Leco és esmentat des del 848, i apareix documentat diverses vegades al llarg de l'edat mitjana: 958 (Leco), 1267 (villarium de Lecho), 1328 (Lech). Havia estat adquirit per Protasi, el fundador de Sant Miquel de Cuixà, i fou sempre alou de Cuixà, que el segle XVII (1607) hi tenia fargues, a més d'explotar-ne les mines de ferro. Fins a la fi de l'Antic Règim fou una senyoria pertanyent a Cuixà.
El martinet de la Farga del Llec es conserva actualment a l'església romànica de Sant Andreu de Vallestàvia.
Becat, Joan. «63 - Estoer». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
Obtingut de «https://ca.wikipedia.org/w/index.php?title=Llec_(Estoer)&oldid=21959808»
Darrera modificació: 8 set 2019 a les 17:22
La pàgina va ser modificada per darrera vegada el 8 set 2019 a les 17:22.